Nuusbrief 3/2019 | askheide.co.za Nuusbrief 3/2019 – askheide.co.za
B. Streisand: Classical Barbra
Barbra Streisand wat bekend is vir haar ligte musiek – en fliek opnames, het in 1976 'n klassieke album uitgereik: Classical Barbra. Van díe plaat is destyds oor die 500, 000 kopieë in die VSA verkoop. Die CD bevat snitte soos o.a. "Faure: Pavane; Handel: Lascia ch'io pianga en Schubert: An Sylvia." Dit bly vir my 'n besonderse CD!!
Albeniz: Orchestral Works
Albeniz is in Spanje gebore en het hom as 'n pianis, komponis en dirigent bekwaam. Hy is veral bekend vir sy kitaar werke wat hy gekomponeer het. Op dié CD is die werk : Suite Espagnol No.1 op.47 met die snit "Asturias" , wat Spaanse musiek op sy beste ten toon stel.
Dvorak: Symphony No.9 in E min. op.95
Dvorak, 'n Tsjeggiese komponis, het op 12 jarige ouderdom met musiekonderrig begin. Hy het 9 simfonieë gekomponeer, waarvan die negende seker die bekendste is. Dié werk bestaan uit 4 bewegings, waarvan die tweede beweging die bekende "Goin` home" tema insluit. Bekende sangers soos bv. Stuart Burrows het dié lied opgeneem en dit bly 'n baie gewilde snit in versoekprogramme.
Schubert: Rosamunde D644
Die bykomstige musiek bestaan uit 11 snitte. Dit begin met 'n ouverture en bevat ook 2 bewegings wat as ballet musiek gekomponeer is. "Der Vollmond strahlt" 'n strofiese lied vir sopraan begelei deur die blasers, altviole en tjello's is asemrowend mooi. Die "Herderkoor" en " Jagterskoor" is ongelooflik mooi. Luister asb na die hele Rosamunde – dit is 'n verhaal wat so mooi met musiek vertel word!!
Anthony Ventura: Love the night away (2 CD)
Hierdie 2 CD stel bevat wonderlike, rustige instrumentele musiek uitgevoer deur die Anthony Ventura orkes. 40 snitte wat o.a. "Sailing, Love story, Ballade pour Adeline, Guantanamera " en nog baie meer insluit. Sit terug en luister!!
Joseph Calleja : Verdi
Calleja is gebore in Malta en wen in 1998 die Caruso kompetisie en in 1999 die Placido Domingo Operalia International Opera Competition. Met dié Verdi CD bewys hy aan sy luisteraars, dat daar nog 'n groot toekoms vir hom voorlê as sanger en hy word beskou as een van die jong opkomende tenore. Hy sing vir die volgende paar maande die rol van "Cavaradossi" in Tosca van Puccini by die MET Opera Teater in New York.
Sy is gebore in Wallis en het al in operas, sowel as musiekblyspele gesing. Sy is ook ewe tuis in ligte musiek. Haar nuutste album " Guiding light" bewys weereens hoe mooi haar stem in enige musiek genre vertoon. Dié CD bevat snitte soos o.a. "Homeward bound, To where you are en Nearer my God to Thee."